Էթյենը մի նոր համակարգով համարների բաժանեց Քրիստոնեական Հունարեն Գրությունները, կամ, ինչպես ընդունված է ասել, Նոր Կտակարանը, և այն միացրեց արդեն համարների բաժանված Եբրայերեն Գրություններին։ 1553-ին նա հրատարակեց առաջին ամբողջական Աստվածաշունչը (ֆրանսերեն լեզվով), որում գլուխների և համարների բաժանումը հիմնականում այնպիսին էր, ինչպիսին տեսնում ենք ներկայիս Աստվածաշնչերի մեծ մասում։ Ոմանք քննադատաբար էին վերաբերվում նրա արած գործին և ասում էին, թե համարները տեքստը մասնատում են ու այնպիսի տպավորություն են ստեղծում, թե այն պարզապես առանձին, իրար հետ կապ չունեցող մտքերի շարք է։ Այդուհանդերձ, Էթյենի մշակած համակարգը շատ արագ ընդունվեց Աստվածաշունչ հրատարակող մյուս խմբագիրների կողմից։